CELEX: 32018D0316(02)
Language: mt
Date: 2018-03-14 00:00:00
Title: Deċiżjoni ta’ Implimentazzjoni tal-Kummissjoni tal-14 ta’ Marzu 2018 dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid (Ambt Delden (DOP))

16.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/14
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-14 ta’ Marzu 2018
   dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid
   (Ambt Delden (DOP))
   (2018/C 100/10)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               In-Netherlands bagħtu applikazzjoni għall-protezzjoni tal-isem “Ambt Delden” skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013.
            
         
               (2)
            
            
               F’konformità mal-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta’ dak ir-Regolament huma ssodisfati.
            
         
               (3)
            
            
               Sabiex ikunu jistgħu jitressqu d-dikjarazzjonijiet ta’ oġġezzjoni skont l-Artikolu 98 tar-Regolament (UE) Nru 1308/2013, jenħtieġ li d-dokument uniku msemmi fl-Artikolu 94(1)(d) ta’ dak ir-Regolament u r-referenza għall-pubblikazzjoni tal-ispeċifikazzjoni tal-prodott li saret matul il-proċedura nazzjonali preliminari għall-eżami tal-applikazzjoni għall-protezzjoni tal-isem “Ambt Delden” jiġu ppubblikati f’Il-Ġurnal Uffiċjali tal-Unjoni Ewropea,
            
         IDDEĊIDIET KIF ĠEJ:
   Artikolu uniku
   Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem “Ambt Delden” (DOP) jinsabu fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt ta’ oġġezzjoni għall-protezzjoni tal-isem speċifikat fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, l-14 ta’ Marzu 2018.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      
         “AMBT DELDEN”
      
      
         PDO-NL-02169
      
      
         Data tal-applikazzjoni: 12.2.2016
      
      DOKUMENT UNIKU
      1.   Isem/ismijiet li jrid(u) jiġi/u rreġistrat(i)
      
      Ambt Delden (NL)
      2.   Tip ta’ indikazzjoni ġeografika
      
      DOP – Denominazzjoni ta’ oriġini protetta
      3.   Kategoriji tal-prodotti tad-dwieli
      
      
               
                  1.
               
               
                  Inbid
               
            
               
                  3.
               
               
                  Inbid likur
               
            
               
                  5.
               
               
                  Inbid spumanti ta’ kwalità
               
            
               
                  15.
               
               
                  Inbid minn għeneb imqadded
               
            
               
                  16.
               
               
                  Inbid minn għeneb misjur iżżejjed
               
            4.   Deskrizzjoni tal-inbid/tal-inbejjed
      
      
         Kategorija tal-inbid 1 - Inbid: aħmar, b’togħma ta’ frott, qawwi
      
      VARJETAJIET TA’ GĦENEB: Regent jew Pinotin jew taħlita ta’ Regent jew Pinotin (il-proporzjon ivarja skont is-sena)
      KARATTERISTIĊI ORGANOLETTIĊI
      Kulur: aħmar
      Riħa: ta’ frott aħmar/iswed, kemxejn pikkanti
      Togħma: qawwija u li tfakkrek fil-frott. Tannini moderati
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  11,5 
               
            
                  Aċidità totali minima
               
               
                  63,84  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 0,5 u 6 grammi kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      
         Kategorija tal-inbid 1 - Inbid: abjad, xott, b’togħma ta’ frott
      
      VARJETAJIET TA’ GĦENEB: Johanniter jew Souvignier Gris
      KARATTERISTIĊI ORGANOLETTIĊI
      Kulur: abjad
      Riħa: ta’ frott misjur, tat-tuffieħ, ta’ frott taċ-ċitru
      Togħma: ta’ karattru robust b’togħma ta’ frott u bi struttura friska u robusta
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  10,5 
               
            
                  Aċidità totali minima
               
               
                  77,14  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 1 u 8 grammi kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      
         Kategorija tal-inbid 1 - Inbid: abjad, xott, qawwi
      
      VARJETÀ TA’ GĦENEB: Solaris
      KARATTERISTIĊI ORGANOLETTIĊI
      Kulur: abjad
      Riħa: ta’ frott misjur, ta’ fjuri u bi ħjiel ħafif tal-injam
      Togħma: ta’ frott b’togħma sħiħa, bi struttura robusta togħma ta’ butir minħabba t-tixjiħ fil-btieti; togħma sħiħa li tibqa’ wara x-xorb
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  11,5 
               
            
                  Aċidità totali minima
               
               
                  77,14  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 1 u 8 grammi kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      
         Kategorija tal-inbid 1 - Inbid: rożè, robust, b’togħma ta’ frott
      
      VARJETAJIET TA’ GĦENEB: Regent jew Pinotin jew taħlita ta’ Regent jew Pinotin (il-proporzjon ivarja skont is-sena)
      KARATTERISTIĊI ORGANOLETTIĊI
      Kulur: lewn roża salamun
      Riħa: ftit pikkanti, tal-frott aħmar
      Togħma: li tfakkrek fil-frott, għalkemm qawwija u b’tannini moderati
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  10
               
            
                  Aċidità totali minima
               
               
                  63,84  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 1 u 8 grammi kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      
         Kategorija tal-inbid 3 - Inbid likur: aħmar
      
      VARJETÀ TA’ GĦENEB: Regent
      KARATTERISTIĊI ORGANOLETTIĊI
      Kulur: aħmar
      Riħa: ħelwa, ta’ frott aħmar/iswed, kemxejn pikkanti
      Togħma: pikkanti
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  18
               
            
                  Aċidità totali minima
               
               
                  63,84  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 50 u 100 gramma kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      
         Kategorija tal-inbid 5 - Inbid spumanti ta’ kwalità: abjad, robust, b’togħma ta’ frott
      
      VARJETAJIET TA’ GĦENEB: Johanniter jew Souvignier Gris
      KARATTERISTIĊI ORGANOLETTIĊI
      Kulur: abjad
      Riħa: tat-tuffieħ, taċ-ċitru
      Togħma: ta’ frott, friska u bi bżieżaq żgħar ħafna, bi struttura aktar qawwija
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  10,5 
               
            
                  Aċidità totali minima
               
               
                  79,8  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 2 u 12 grammi kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      
         Kategorija tal-inbid 15 - Inbid minn għeneb imqadded: abjad
      
      VARJETAJIET TA’ GĦENEB: Johanniter jew Souvignier Gris jew Solaris
      KARATTERISTIĊI ORGANOLETTIĊI
      Kulur: abjad
      Riħa: ta’ frott misjur, ta’ frott taċ-ċitru
      Togħma: żejtnija, ħelwa, bi ħjiel ta’ palat qawwi u frisk u bi struttura qawwija
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  9,4 
               
            
                  Aċidità totali minima
               
               
                  79,8  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 100 u 220 grammi kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      
         Kategorija tal-inbid 16 - Inbid minn għeneb misjur iżżejjed: abjad
      
      VARJETAJIET TA’ GĦENEB: Johanniter jew Souvignier Gris jew Solaris
      KARATTERISTIĊI ORGANOLETTIĊI
      Kulur: abjad
      Riħa: ta’ frott u ta’ frott taċ-ċitru
      Togħma: żejtnija, ħelwa, bi ħjiel ta’ palat qawwi u frisk u bi struttura qawwija
      KARATTERISTIĊI ANALITIĊI
      
         Karatteristiċi analitiċi ġenerali
      
      
                  Qawwa alkoħolika totali massima (f’% tal-volum)
               
               
                   
               
            
                  Qawwa alkoħolika reali minima (f’% tal-volum)
               
               
                  12
               
            
                  Aċidità totali minima
               
               
                  73,15  f’milliekwivalenti għal kull litru
               
            
                  Aċidità volatili massima (f’milliekwivalenti għal kull litru)
               
               
                   
               
            
                  Total massimu ta’ diossidu tal-kubrit (f’milligrammi għal kull litru)
               
               
                   
               
            Il-kontenut taz-zokkor ikun ta’ bejn 20 u 80 grammi kull litru.
      Arrikkiment massimu, deaċidifikazzjoni u, soġġett għall-approvazzjoni mill-ministeru kompetenti (tal-Agrikoltura, tan-Natura u tal-Kwalità tal-Ikel) fin-Netherlands, aċidifikazzjoni.
      Il-karatteristiċi analitiċi l-oħra huma f’konformità mad-definizzjonijiet applikabbli fir-regolamenti tal-UE u fir-regolamenti ministerjali tan-Netherlands.
      5.   Metodi tal-prassi enoloġika
      
      a.   
            Prassi enoloġika essenzjali
         
      
      
         Kategorija tal-inbid 1 - Inbid: aħmar, b’togħma ta’ frott, qawwi
      
      Il-prattika enoloġika speċifika
      Fermentazzjoni tal-polpa għal mill-inqas erbat ijiem
      Maturazzjoni fi krietel tal-injam għal bejn 8 u 24 xahar
      
         Kategorija tal-inbid 1 - Inbid: abjad, xott, b’togħma ta’ frott
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      
         Kategorija tal-inbid 1 - Inbid: abjad, xott, qawwi
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      Mill-inqas 50 % tal-volum jiġi mmaturat fil-btieti għal mill-inqas tliet xhur
      
         Kategorija tal-inbid 1 - Inbid: rożè, robust, b’togħma ta’ frott
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      
         Kategorija tal-inbid 3 - Inbid likur: aħmar
      
      Il-prattika enoloġika speċifika
      Fermentazzjoni tal-polpa għal mill-inqas erbat ijiem
      Maturazzjoni fi krietel tal-injam għal mill-inqas sentejn
      Żieda ta’ alkoħol tal-inbid
      
         Kategorija tal-inbid 5 - Inbid spumanti ta’ kwalità: abjad, robust, b’togħma ta’ frott
      
      Il-prattika enoloġika speċifika
      Fermentazzjoni kiesħa f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      It-tieni fermentazzjoni fil-flixkun skont il-“Méthode traditionnelle”
      
         Kategorija tal-inbid 15 - Inbid minn għeneb imqadded: abjad
      
      Il-prattika enoloġika speċifika
      Ħsad tard u qtugħ bl-idejn.
      Tnixxif b’mod naturali għal mill-inqas ġimagħtejn.
      Produzzjoni tal-inbid bl-użu tal-fermentazzjoni kiesħa, f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      
         Kategorija tal-inbid 16 - Inbid minn għeneb misjur iżżejjed: abjad
      
      Il-prattika enoloġika speċifika
      Ħsad tard b’mill-inqas 110 Oechsle
      Produzzjoni tal-inbid bl-użu tal-fermentazzjoni kiesħa, f’temperatura ta’ inqas minn 18-il °C (ħlief għal żieda fit-temperatura fil-bidu tal-fermentazzjoni u għall-inbejjed li ma jiffermentawx faċilment)
      b.   
            Rendimenti massimi
         
      
      Aħmar, Regent
      65 ettolitru għal kull ettaru
      Aħmar, Pinotin
      65 ettolitru għal kull ettaru
      Abjad, Souvignier Gris
      65 ettolitru għal kull ettaru
      Abjad, Souvignier Gris, inbid minn għeneb imqadded
      20 ettolitru għal kull ettaru
      Abjad, Souvignier Gris, inbid minn għeneb misjur iżżejjed
      40 ettolitru għal kull ettaru
      Abjad, Johanniter
      65 ettolitru għal kull ettaru
      Abjad, Johanniter, inbid minn għeneb imqadded
      20 ettolitru għal kull ettaru
      Abjad, Johanniter, inbid minn għeneb misjur iżżejjed
      40 ettolitru għal kull ettaru
      Abjad, Solaris
      55 ettolitru għal kull ettaru
      Abjad, Solaris, inbid minn għeneb imqadded
      20 ettolitru għal kull ettaru
      Abjad, Solaris, inbid minn għeneb misjur iżżejjed
      40 ettolitru għal kull ettaru
      6.   Żona ddefinita
      
      Iż-żona tal-oriġini tad-DOP Ambt Delden tinsab f’Ambt Delden, li tagħmel parti mill-muniċipalità ta’ Hof van Twente (fil-provinċja ta’ Overijssel).
      Iż-żona ta’ Ambt Delden tinkludi l-irħula ta’ Bentelo u Hengevelde, u l-lokalitajiet ta’ Azelo, Deldenerbroek, Deldeneresch, Wiene u Zeldam.
      Fiż-żona ta’ Ambt Delden, huma kkunsidrati biss dawk iż-żoni li għandhom il-ħamrija tat-tip “gleysol” b’ramel fin u ġulġlieni. Iż-żona ddefinita tkopri erja ta’ madwar 8 000 ettaru.
      7.   Għeneb tal-inbid ewlieni
      
      
                   
               
               
                  Souvignier Gris B
               
            
                   
               
               
                  Pinotin N
               
            
                   
               
               
                  Solaris Regent N
               
            
                   
               
               
                  Johanniter B
               
            8.   Deskrizzjoni tar-rabta/tar-rabtiet
      
      
         
            Ħamrija
         
      
      Il-konsistenza tal-ħamrija f’Ambt Delden hija pjuttost kumplessa, b’diversi tipi ta’ ħamrija li jalternaw u jitħalltu ma’ xulxin.
      Din id-DOP tapplika biss fiż-żoni b’ħamrija tat-tip “gleysol” f’Ambt Delden li jkollhom ramel fin u ġulġlieni.
      
         Deskrizzjoni tal-gleysols umiċi
      
      Din hija ħamrija ramlija li għandha saff minerali li, fil-biċċa l-kbira tiegħu jkun iswed, iżda xi kultant ikun kannella. Dawn l-elementi tħalltu f’din iż-żona u ffurmaw ramel fin u ġulġlieni.
      
         Il-profili tal-gleysols umiċi
      
      Is-saff tal-wiċċ, li huwa oħxon bejn 15 u 25 cm u għandu kontenut għoli ta’ ħumus, ikollu kulur prinċipalment minn griż skur sa iswed u kontenut ta’ materja organika ta’ bejn 5 u 10 %. B’mod ġenerali, il-kontenut ta’ trab ġulġlieni huwa ta’ bejn 15 u 25 % u l-kontenut ta’ minerali fit-tafal huwa ta’ bejn 6 u 10 %.
      Taħt is-saffi ta’ fuq li jkun fihom it-trab ġulġlieni u l-minerali tat-tafal ikun hemm saff ħamrija li jkun ħafna itqal (it-tafal glejiku). Dan jissejjaħ il-“gleysol umiku” u jkollu wiċċ ta’ trab ġulġlieni jew tat-tafal.
      Is-saff ta’ ħamrija itqal, li huwa oħxon minn 5 sa 20 cm, għandu kontenut ta’ trab ġulġlieni ta’ bejn 30 u 60 % u kontenut ta’ lutum ta’ bejn 15 u 30 % (jekk il-frazzjoni tal-lutum tkun ikbar minn 25 %, ifisser li dan is-saff ikun saff tafal, filwaqt li jekk il-frazzjoni tkun bejn 25 u 35 %, ifisser li dan is-saff ikun saff tafal ħafif).
      Ir-ramel fis-saff tal-wiċċ b’kontenut għoli ta’ ħumus huwa, fil-biċċa l-kbira tiegħu, fin ħafna jew moderatament fin. Taħt it-80 cm, dan is-sottostrat ta’ ramel ta’ spiss ikun fih ħafna ġir.
      
         
            Il-klima u l-ambjent
         
      
      Ambt Delden tinsab fiż-żona ta’ Twente, fejn il-klima medja (ikkalkulata għall-perjodu mill-1971 sal-2000) għall-perjodu ta’ vitikultura bejn Mejju u Settembru kienet kif ġej (iċ-ċifri korrispondenti għal Maastricht u l-medja nazzjonali huma mogħtija fil-parenteżi):
      
                  —
               
               
                  Temperatura medja: 15,0-il grad Celsius (15,6, 15,2)
               
            
                  —
               
               
                  Temperatura minima medja: 9,7-il grad Celsius (11,0, 10,5)
               
            
                  —
               
               
                  Temperatura massima medja: 19,9-il grad Celsius (20,4, 19,7)
               
            
                  —
               
               
                  Umdità relattiva medja: 78,8 % (76,8 %, 78,8 %)
               
            
                  —
               
               
                  Preċipitazzjoni medja: 64,9 mm (64,7 mm, 64,9 mm) kull xahar; Il-medja ta’ sigħat ta’ xemx: 174,2 siegħa (176,1 siegħa, 185,1 siegħa) kull xahar. It-temperaturi ta’ billejl li huma kemxejn iktar baxxi jgħinu biex l-inbid ikollu togħma friska tal-frott.
               
            
         
            L-aspetti umani (il-kultivazzjoni u l-produzzjoni tal-inbid)
         
      
      Il-kultivazzjoni tal-għeneb f’dan ir-reġjun hija kkaratterizzata minn bosta miżuri biex tittejjeb il-kwalità tiegħu: l-ewwel nett, l-għażla ta’ varjetajiet li jipproduċu għeneb misjur u aromatiku f’dan l-ambjent, iffaċilitat bi ħsad aktar tard mis-soltu (sal-aħħar ta’ Ottubru) li jkun ibbażat fuq il-kejl tal-maturità tal-għeneb. Barra minn hekk, il-varjetajiet magħżula ntgħażlu sabiex jinkiseb livell ogħla ta’ sostenibbiltà f’termini tal-kultivazzjoni (ir-reżistenza).
      Karatteristiċi oħra tal-kultivazzjoni jinkludu l-użu tas-sistema Guyot, li tippermetti li l-weraq jitkabbar vertikalment, u l-użu ta’ żona tal-għeneb miftuħa li tottimizza l-esponiment għax-xemx għall-maturazzjoni tal-għeneb, li b’hekk jikber aħjar minħabba n-nuqqas ta’ weraq (għalhekk jara x-xemx u jinxef malajr). Barra minn hekk, id-dwieli jitħawlu f’ringieli bi spazju ta’ bejn 2 u 2,2 metri bejniethom biex jiġi żgurat li kull ringiela tkun esposta biżżejjed għax-xemx. Id-distanza bejn ix-xtieli hija ta’ bejn 1 u 1,2 metru, anke biex jiġi żgurat li kull pjanta tkun tista’ tieħu biżżejjed nutrijenti mill-ħamrija (madwar 2,2 metri kwadri għal kull pjanta). L-għenieqed jinżabru biex iħallu lill-għenieqed li jibqgħu jimmaturaw aħjar (zokkor, aromi). Waħda mill-aktar deċiżjonijiet kruċjali fil-proċess tal-produzzjoni tal-inbid hija dik dwar meta għandu jinqatal-għeneb. Dan huwa ddeterminat fuq il-bażi ta’ monitoraġġ preċiż ħafna tal-maturità, tal-livell ta’ zokkor, tal-aċidu (pH) u tal-aromi tal-għeneb sabiex jiġi żgurat inbid ta’ kwalità.
      Il-produzzjoni tal-inbid abjad/rosé sseħħ permezz ta’ fermentazzjoni kiesħa biex jinkisbu l-inbejjed tipiċi b’togħma friska u tal-frott. L-inbejjed il-ħomor jiġu mmaturati fil-btieti biex isiru nbejjed mimlijin togħma. L-inbejjed il-bojod jistgħu jiġu parzjalment immaturati fil-btieti biex isiru aktar robusti.
      
         
            Rabta kawżali
         
      
      Il-kwalità tal-inbid ġejja mit-taħlita tal-klima, tal-ħamrija, tal-vinikultura u tal-produzzjoni tal-inbid.
      Il-ħamrija tikkontribwixxi għall-kwalità tiegħu bis-saħħa tal-gleysols umiċi li jintużaw għat-tħawwil tad-dwieli, u għandha kontenut ta’ trab ġulġlieni ta’ bejn 30 u 60 % u proporzjon sinifikanti ta’ bejn 5 u 10 % ta’ materja organika, u ta’ spiss ikollha ramel li jkun fih ħafna ġir fis-saffi aktar fil-fond.
      Il-ħamrija bit-trab ġulġlieni hija ideali għall-vinikultura minħabba li żżomm fiha sew in-nutrijenti u l-ilma, u dan jippermetti lill-għeneb jiżviluppa bis-sħiħ l-aromi tiegħu u b’hekk jiġi żgurat inbid qawwi.
      Il-klima (predominantement klima kontinentali) tgħin biex tintlaħaq il-maturità meħtieġa, mingħajr ma tintilef it-togħma friska u tal-frott tal-inbid (minħabba t-temperaturi kemxejn iktar baxxi ta’ billejl).
      Hemm ukoll l-aspetti umani: il-varjetajiet magħżula, il-metodu ta’ kultivazzjoni użat (l-użu massimu tad-dawl tax-xemx, iż-żbir tal-għenieqed), il-ġestjoni tal-ħsad (il-monitoraġġ taz-zokkor, tal-aċidi u tal-aromi), u l-produzzjoni tal-inbid (fermentazzjoni kiesħa, maturazzjoni fi krietel tal-injam), li, meta jiġu kkombinati mal-ħamrija u mal-klima, jippermettu l-produzzjoni ta’ nbejjed ta’ kwalità.
      Il-karatteristiċi organolettiċi u analitiċi tal-inbejjed prodotti, bħalma huma t-togħma karatteristika friska u tal-frott tal-inbejjed bojod u rosé u t-tannini morbidi tal-inbejjed ħomor, huma r-riżultat ta’ din ir-relazzjoni bejn il-ħamrija, il-klima u l-aspetti umani.
      Jiġu prodotti prodotti tad-dwieli ta’ kategoriji oħra minbarra l-inbid: l-inbid likur, l-inbid spumanti ta’ kwalità, l-inbid minn għeneb imqadded u l-inbid minn għeneb misjur iżżejjed.
      L-inbid likur huwa magħmul mill-inbid bażiku bl-istess karatteristiċi organolettiċi bħall-“inbid” tal-kategorija “Ambt Delden” (li jirriżulta mill-kombinazzjoni tal-ħamrija, tal-klima u tal-azzjoni tal-bniedem), iżda bil-kwantità ta’ zokkor residwu mixtieqa għall-inbid likur. Barra minn hekk, jiġi mmaturat fi krietel tal-injam għal mill-inqas sentejn, (u dan jippermetti lill-inbid jiżviluppa aktar, b’tannini moderati u bi ħjiel ħafif tal-injam) u l-alkoħol jiġi żviluppat f’likur billi miegħu jiżdied l-alkoħol tal-inbid.
      L-inbid spumanti huwa magħmul mill-inbid bażiku bl-istess karatteristiċi organolettiċi bħall-“inbid” tal-kategorija “Ambt Delden” (u għandu l-istess togħma friska u ta’ frott li ġejja mil-kombinazzjoni tal-ħamrija, tal-klima u tal-azzjonijiet tal-bniedem). Barra minn hekk, għandu karatteristiċi li ġejjin mit-trasformazzjoni tal-inbid bażiku f’inbid spumanti, li tinvolvi l-fermentazzjoni fil-flixkun (skont il-metodu tradizzjonali), li tagħtih il-bżieżaq eleganti tiegħu.
      L-inbid mill-għeneb imqadded jiżviluppa konċentrazzjoni ta’ zokkor u ta’ aromi minħabba l-pass essenzjali li wieħed jippermetti lill-għeneb jimmatura għal iktar żmien u wara jħallih jinxef għal mill-inqas ġimagħtejn. Il-fermentazzjoni kiesħa toħloq inbid b’kontenut ta’ alkoħol effettiv ta’ mill-inqas 9,4 %.
      Il-konċentrazzjoni ta’ aromi f’dan l-inbid b’togħma ta’ frott ġejja mill-kombinazzjoni tal-ħamrija, tal-klima u tal-azzjonijiet tal-bniedem.
      L-inbid minn għeneb misjur iżżejjed jiżviluppa kontenut taz-zokkor ta’ mill-inqas 110 Oechsle, permezz tal-pass essenzjali li wieħed jippermetti lill-għeneb jimmatura għal iktar żmien. B’fermentazzjoni kiesħa u mingħajr arrikkiment, dan u l-kombinazzjoni tal-ħamrija, tal-klima u tal-azzjonijiet tal-bniedem joħolqu nbid b’togħma ta’ frott b’kontenut ta’ alkoħol effettiv ta’ mill-inqas 12 %.
      Dan il-metodu ppremjana b’midalji kull sena f’diversi kompetizzjonijiet, kemm fin-Netherlands kif ukoll barra mill-pajjiż (pereżempju fi Vjenna u f’Berlin).
      9.   Kundizzjonijiet essenzjali oħra
      
      M’hemmx aktar kundizzjonijiet applikabbli.
      
         Link għall-ispeċifikazzjoni tal-prodott
      
      https://www.rvo.nl/sites/default/files/2016/08/Productdossier-Ambt-Delden.pdf